418 A MAGYAR TUD. TÁRSASÁG ÉRTEKEZÉSEI. 
nélkül, ruházza; emebben pedig a katonai tisztségeknek honfiakra ruhá- 
zása iránti törvények Horvátországra és Slavoniára nézve is foganasíttatni 
rendeltetnek. 
A 19 —22-ik ágazat, melyekben a katonaság kapitányainak ha- 
zánk törvényei alá rendeltetése, s földesuraknak jogaiba nem avatkozása , 
és a szegény népségnek nem nyomorgatása iránt az 1608. k. e. 11., 1618: 
20., 1622: 23., s 1635: 53-ik, a komáromi kapitánynak kicsapongásairól 
az 1625: 18., s a kaproncai , szentgyörgyvári , körözsi, károlyvári és szir- 
miai kapitányoknak és katonáknak kihágásairól az 1635 : 36., 37. s 39-ik 
ágazatok teljesíttetni sürgettetnek, és a kiskomáromi kapitány a Kolon 
helységnek határában általa használt földek iránt özvegy Nádasdynéval , 
mint földesúrnővel, a földbér iránt egyezkedésre útasíttatik. 
A 23-ik ágazat, melyben a kir. táblához és a nádor melletti feljebb- 
viteli székhez a megürült helyekre néhány új főpapok és bárók nevez- 
tetnek. 
A 25-ik ágazat, melyben a rendek ő felségét kérik, hogy a Thurzo- 
család leányágának , Révay Ferencnek , és némely özvegyeknek a thurzo- 
jószágok iránti követelését az 1635: 15-ik cikk szerint egy év alatt itél- 
tesse el. 
A 26-ik ágazat, mely az ecsedi vár és jószágok iránt rendkivüli tör- 
vény útján lefolyó perből azokat, kiket a fiscus jószágaikban meghagyott, 
és igy azon per által érdekelve nincsenek, kihagyandóknak nyilatkoz- 
tatja. 
A 34-ik ágazat, melyben a rendek megköszönik a királynak az iránt 
tett igéretét, hogy Csehország, Morva és Slézia rendeinél a véghelyek 
javára előbb adni szokott segedelmezéseknek újonani keletbe-hozatalát ki- 
eszközlendi. 
A 36-ik ágazat , melyben a rendek I. Ferdinándnak azon privilegiu- 
mát , melylyel az esztergomi káptalant Nagyszombatban a kanonokok la- 
kására szükséges házaknak vételére feljogosítja és azon házakat a királyi 
taksák alól felmenti, Nagyszombat városának királyainktól nyert kivált- 
ságaiba ütközőnek nyilvánítják ugyan; azonban mivel a káptalan a törö- 
kök által székéből elűzetett , oda járulván a városnak beléegyezése, meg- 
engedik, hogy a káptalan kanonokainak lakására 8 házat vehessen, hogy 
azok a királyi taksákat, melyek az egész város által fizetendő kamarai 
taksákból lehúzandók leendnek , kivéve, minden polgári terheket viselje- 
